PATVIRTINTA

Tauragės lopšelio-darželio ,,Kodėlčius“

direktoriaus 2023 m. gruodžio 13 d.

įsakymu Nr. V-114

**TAURAGĖS LOPŠELIO-DARŽELIO ,,KODĖLČIUS“**

**MOKESČIO UŽ VAIKŲ IŠLAIKYMĄ IR LANKOMUMO APSKAITOS**

**TVARKA**

**I SKYRIUS**

**BENDROSIOS NUOSTATOS**

1. Tauragės lopšelio-darželio ,,Kodėlčius“ (toliau – Darželis) mokesčio už vaikų išlaikymą ir lankomumo apskaitos tvarkos aprašas (toliau – Aprašas) parengtas vadovaujantis Lietuvos Respublikos Švietimo įstatymo 36 straipsnio 9 dalimi, Tauragės rajono savivaldybės tarybos 2022 m. gruodžio 21 d. sprendimu Nr.1-311 ,,Dėl mokesčio už vaikų išlaikymą Tauragės rajono savivaldybės mokyklose, įgyvendinančiose ikimokyklinio ir priešmokyklinio ugdymo programas ir turinčiose specialiąsias grupes-klases, nustatymo tvarkos aprašo patvirtinimo“.

2. Aprašas reglamentuoja Darželio ikimokyklinio ugdymo grupių vaikų mokestį už išlaikymą ir lankomumo apskaitos tvarką.

**II SKYRIUS**

**MOKESČIO UŽ VAIKŲ IŠLAIKYMĄ NUSTATYMAS IR LENGVATŲ TAIKYMAS**

**3. Mokestį už vaikų išlaikymą sudaro:**

3.1. **100 procentų** nustatytosios vaikų dienos maitinimo normos už kiekvieną lankytą ir nelankytą dieną).

3.2. **30 procentų** nustatytosios vaikų maitinimo dienos normos už kiekvieną lankytą dieną vaikams, turintiems vidutinių, didelių ar labai didelių specialiųjų ugdymosi poreikių.

3.3. Vienos dienos vaikų maitinimo mokestis nuo 2024-05-29:

3.3.1. vaikams iki 3 metų – 2,44 Eur;

3.3.2. vaikams nuo 3 metų – 2,71 Eur.

*Skyriaus 3.3.1.–3.3.2. papunkčių pakeitimai:*

*Nr. V-87, 2024-05-30*

4. Abonementinis dienos mokestis – 0,78 Eur, nepriklausomai nuo lankytų dienų skaičiaus patiekalų gamybos išlaidoms, ugdymo, kitoms reikmėms tenkinti.

*Skyriaus punkto pakeitimas:*

*Nr. V-87, 2024-05-30*

5. Atskirais atvejais esant tėvų prašymui, mokestis už vaiko maitinimą ir abonementinis mokestis lopšelyje-darželyje gali būti diferencijuojamas ir atitinkamai mažinamas leidžiant tėvams pasirinkti vieną savo vaikų maitinimo variantą ne trumpesniam kaip mėnesio laikotarpiui: maitinimas 1 kartą per dieną; maitinimas 2 kartus per dieną arba, jei vaikas lopšelyje-darželyje būna ne ilgiau kaip 4 val., jis gali būti ir nemaitinamas, abonementinis mokestis mažinamas 50 proc.

**6. Mokestis už maitinimą mažinamas 50 procentų jei:**

6.1. vaikas turi tik vieną iš tėvų (*vienas iš jų miręs ar dingęs be žinios, ar neįrašytas į vaiko gimimo liudijimą – pateikiamos atitinkamos pažymos: mirties dokumentas, teismo sprendimas apie laikomu dingusiu ar vaiko gimimo liudijimas*);

6.2. šeima augina tris ar daugiau vaikų iki 18 metų ar vyresnių, kurie mokosi bendrojo ugdymo mokykloje arba aukštojoje mokykloje pagal nuolatinių studijų programą iki 24 m. amžiaus (*pažymos apie šeimos sudėtį ir iš mokymo įstaigos)*;

6.3. vaikas auga mokinių ar studentų šeimoje, kurioje vienas iš tėvų mokosi bendrojo ugdymo mokykloje arba aukštojoje mokykloje pagal nuolatinių studijų programą (*pažyma iš mokymo įstaigos);*

6.4. vienas iš tėvų atlieka tikrąją karinę tarnybą (*pažyma iš karinės tarnybos vietos*);

6.5. šeima gauna socialinę pašalpą *(pažyma apie pašalpos paskyrimą).*

7. Nuo mokesčio už vaikų išlaikymą atleidžiami vaikai, kuriems Tauragės rajono savivaldybės administracijos Vaiko gerovės komisija yra skyrusi privalomą ikimokyklinį ugdymą.

8. Mokestis už vaiko maitinimą skaičiuojamas tik už lankytas einamojo mėnesio dienas.

**Tėvai, turintys teisę gauti mokesčio lengvatą pagal 6 punktą pateikia prašymą ir reikiamus dokumentus sekretorei.**

9. Abonementinis mokestis patiekalų gamybos išlaidoms, ugdymo bei kitoms reikmėms tenkinti diferencijuojamas arba mažinamas:

9.1. 100 procentų, jei vaikas įstaigos (grupės) nepertraukiamai nelankė **ne mažiau nei 20 darbo dienų dėl ligos** pateikus įrodančius dokumentus (laikantis asmens duomenų apsaugos reglamento), pildomas Aprašo priedas;

9.2. vasaros laikotarpiu (birželio–rugpjūčio mėn) abonementinis mokestis mokamas tik už vaiko lankytas dienas;

9.3. skaičiuojant tik už vaiko lankytas dienas, rajono ar šalies teritorijoje paskelbtos epidemijos, karantino laikotarpiu ar įstaigos vadovo įsakymu uždarius įstaigą (grupę) remontui ar avarijos padarinių likvidavimui;

9.4. 50 procentų ikimokyklinio amžiaus vaikų 4 valandų vaiko ugdymą pasirinkę tėvai;

9.5. mažinamas skaičiuojant tik už lankytas einamojo mėnesio dienas, jei vaikas įstaigos (grupės) nelankė dėl gydymosi sanatorijoje, reabilitacijos įstaigoje, pateikus įrodančius dokumentus (laikantis asmens duomenų apsaugos reglamento), pildomas Aprašo priedas.

10. Dėl nenumatytų atvejų paramos ir lengvatų skyrimo sprendžia Tauragės rajono savivaldybės taryba.

**III SKYRIUS**

**UGDYTINIŲ LANKOMUMO APSKAITA**

14. Vaikų lankomumas fiksuojamas elektroniniame dienyne ,,Mūsų darželis“ (toliau – Dienynas) nustatyta tvarka.

**15. Ugdytinių tėvai (globėjai):**

15.1. užtikrina vaiko punktualų ir reguliarų Darželio lankymą;

15.2. **tėvai informuoja apie vaiko vėlavimą, ligą ar kitas neatvykimo priežastis** **tą pačią dieną iki 9.00 val.** grupės **mokytoją** **telefono skambučiu, SMS žinute**;

15.3. ***jeigu vaikas serga ilgiau nei 10 darbo dienų,*** tėvai (globėjai) informuoja papildomai grupės mokytoją apie nelankymo priežastis;

15.4. jeigu vaikas sirgo daugiau nei 20 darbo dienų **per 3 darbo dienas** nuo pirmos vaiko atvykimo dienos po ligos tėvai **pateikia grupės pedagogui užpildytą Priedą dėl vaiko ligos** (galima užpildyti ir grupėje);

15.5. **tėvai** **iki einamojo mėnesio 20 dienos sumoka mokestį už praėjusį mėnesį**. Mokestis už vaiko išlaikymą mokamas pagal suformuotą mokėjimo kvitą ir atitinkamam vaikui priskirtą mokėjimo kodą;

***Kilus mokesčio mokėjimo klausimams kreipiasi į vyriausiąją buhalterę tel: +370 446 56175 arba rašyti: jurgitakrakiene@gmail.com;***

15.6. **tėvams (globėjams) nepateikus prašymo ir reikiamų dokumentų**, pateisinančių praleistas dienas dėl vaiko ligos (jei buvo sergama ilgiau nei 20 darbo dienų) Apraše nurodytais terminais, **nelankytos dienos laikomos nepateisintos;**

15.7. **nesumokėjus mokesčio ir/ar nelankius Darželio be pateisinamos priežasties du mėnesius** darželio direktorius atsižvelgęs į vaiko gerovės komisijos išvadą, turi teisę išbraukti vaiką iš sąrašų, prieš tai raštu informavęs tėvus.

**16. Grupių mokytojai:**

16.1. kiekvieną dieną iki 9.15 val. pažymi vaikų lankomumą dienyne ,,Mūsų darželis“, skiltyje ,,lankomumas“;

16.2. mėnesio paskutinę dieną pildo lankomumo žiniaraščio suvestinę, pažymi pagal atneštas tėvų pažymas dienas, kurios bus išskaičiuotos iš apmokamų dienų;

16.3. iki sekančio mėnesio 2 d. baigia pildyti vaikų lankomumo apskaitos žiniaraštį už praėjusį mėnesį, prisega pažymas (prašymus) ir pateikia direktoriaus pavaduotojai ugdymui;

16.4. tėvams, neturintiems galimybės prisijungti prie Dienyno, paskutinę mėnesio dieną pateikia informaciją (žodžiu arba raštu) apie vaiko praleistas ugdymo dienas;

16.5. vaikui neatvykus į įstaigą (kai nepraneša tėvai (globėjai), tą pačią dieną susisiekia su tėvais ir išsiaiškina neatvykimo priežastis. Esant reikalui informuoja Darželio vadovą.

**17. Vaiko gerovės komisija:**

17.1. atlieka situacijos vertinimą, nagrinėja prevencinio darbo, susijusio su vaikų lankomumu, klausimus;

17.2. vykdo įstaigos bendruomenės švietimą vaikų teisių apsaugos klausimu ir vykdo vaikų teisių pažeidimų prevenciją.

**IV SKYRIUS**

**BAIGIAMOSIOS NUOSTATOS**

18. Tėvai (globėjai) atsako už pateiktų dokumentų ir duomenų teisingumą.

19. Už mokesčių apskaitą atsakingas vyriausias buhalteris.

20. Už lankomumo duomenų suvedimą į dienyną „Mūsų darželis“ atsakingi grupių mokytojai.

21. Ugdytinių lankomumo žiniaraščių pildymo kontrolę atlieka direktoriaus pavaduotojas ugdymui.

22. Mokesčio skolos už vaiko išlaikymą išieškomos vadovaujantis Lietuvos Respublikos teisės aktais.

23. Aprašas gali būti keičiamas, pripažįstamas netekęs galios atsižvelgiant į Tauragės rajono savivaldybės tarybos sprendimus, keičiantis teisės aktams direktoriaus įsakymu.

24. Su Aprašu bendruomenė supažindinama jį skelbiant viešai įstaigos internetinėje svetainėje [www.kodelciusld.lt](http://www.tauragesazuoliukas.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tauragės lopšelio-darželio „Kodėlčius“

Mokesčio už vaikų išlaikymą nustatymo tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų/globėjų vardas, pavardė)

Tauragės lopšelio-darželio ,,Kodėlčius“ direktoriui

**PRAŠYMAS**

**DĖL LIGOS PRALEISTŲ DIENŲ PATEISINIMO**

202 m. \_\_\_\_\_\_\_\_\_\_\_\_\_mėn. \_\_\_ d.

Mano sūnus/dukra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iš \_\_\_\_\_\_\_\_\_\_\_\_\_\_\_\_\_ grupės (pabraukti tinkamą) (vardas, pavardė) (grupės pavadinimas)

sirgo nuo 202 m. \_\_\_\_\_\_\_\_\_\_\_ mėn. \_\_\_\_\_\_ d. iki 202 m. \_\_\_\_\_\_\_\_\_\_\_\_\_\_mėn. \_\_\_\_\_\_\_d.

Iš viso - \_\_\_\_\_\_\_ darbo dienų.

(įrašyti darbo dienų skaičių).

Patvirtinu, kad pateikti duomenys yra teisingi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vieno iš tėvų/globėjų parašas, vardas, pavardė)*